૧૭ મહત્ત્વના અને દુનિયાના લોકોને ધ્રુજાવી દે, એવા બનાવો થવાની તૈયારીમાં છે. આપણે આતુરતાથી રાહ જોઈએ છીએ કે “શાંતિ તથા સલામતી” કઈ રીતે કહેવાશે અને એ કઈ રીતે પૂરું થશે. પછી આપણે આ બનાવો બનતા જોઈશું: મહાન બાબેલોનનો વિનાશ, માગોગ દેશના ગોગનો હુમલો, આર્માગેદનનું યુદ્ધ અને શેતાન તથા તેના દૂતોનું ઊંડાણમાં નંખાવું. આ બધા બનાવો પછી, બધી દુષ્ટતા કાઢી નાખવામાં આવશે. ત્યારે આપણે જીવનના નવા પ્રકરણમાં પ્રવેશ કરીશું. ખ્રિસ્તનું હજાર વર્ષનું રાજ શરૂ થશે, જ્યાં આપણે “પુષ્કળ શાંતિમાં” આનંદ માણીશું.—ગીત. ૩૭:૧૦, ૧૧.